Gebede wat beantwoord word - www.bybelkennis.co.za
Rick Warren het 'n blog oor gebede wat beantwoord word, geskryf. Hy gebruik die voorbeeld van Nehemia. Hy noem vier "geheime vir gebede wat beantwoord word:
Baseer jou versoek op God se karakter
Bely die sondes waarvan jy bewus is
Maak aanspraak op God se beloftes
Wees spesifiek in wat jy vir God vra. As jy spesifieke antwoorde op jou gebede verwag moet jy spesifieke versoeke rig. As jou gebede uit algemene versoeke bestaan, hoe gaan jy weet of God hulle geantwoord het.
In Nehemia 1 is die basis van Nehemia se gebed wie God is. Hy bely sy sondes. Dit was nie sy fout dat Israel in ballingskap weggevoer is nie – hy was nie eers toe gebore nie. Hy is waarskynlik in ballingskap gebore. Tog sluit hy homself by die sondes van die nasie in.
Volgens Nehemia 1 het hy spesifiek vir sukses gebid. Hy huiwer nie om dit te doen nie. Hy is baie braaf in sy gebed. Het jy al ooit gebid: "Here maak my suksesvol?" Hoekom nie? Wat is die alternnatief? Mislukking. Kan jy bid dat die Here vir jou sukses sal gee? Dit hang af van jou definisie van sukses. 'n Goeie definisie volgens Warren is: sukses is as ek God se doel vir my lewe in geloof, liefde en die krag van die Heilige Gees vervul en op God vir die resultate vertrou. As dit jou definisie van sukses is, kan jy met vrymoedigheid vir sukses bid.